Al-Idrisi

Al-Idrisi (, Abu Abdullah Muhammad al-Idrisi al-Qurtubi al-Hasani as-Sabti; latinisert som Dreses; 1100 – 1165) var en arabisk kartograf, geograf, botaniker og reisende som levde på Sicilia ved hoffet til kong Roger II av Sicilia.

 Liv og virke 
Muhammad al-Idrisi ble født i Sabtah, som den gang tilhørte det almoravidiske riket, dagens Ceuta i Spania. Han tilbrakte mye av sitt unge liv ved å reise gjennom Nord-Afrika og Al-Andalus (muslimske Spania på denne tiden), og det synes som om han skaffet seg detaljert informasjon om begge regioner. Han besøkte Anatolia da han var knapt 16 år gammel. Han studerte i Córdoba. Hans reiser tok ham til mange deler av Europa, blant annet Portugal, Pyreneene, kysten av Frankrike mot Atlanterhavet, Ungarn og Jórvík (York i England). På grunn av konfliktene og uroen i Al-Andalus slo al-Idrisi seg ned på Sicilia hvor normannere hadde veltet det muslimske styret.


Al-Idrisi tegnet det nøyaktigste kartet i førmoderne tid ved å benytte seg av den kunnskapen om Afrika, Det indiske hav og Det fjerne Østen han hadde innhentet fra muslimske handelsmenn og reisende, og nedtegnet islamske kart som ble oppdatert med informasjon fra normanniske sjøreiser.Scott, S.P. (1904): History of the Moorish Empire in Europe, bind 3, Philadelphia: Lippincott, s. 461–462 Det tjenestegjorde som en konkret illustrasjon for hans Kitab nuzhat al-mushtaq, (latin: Opus Geographicum). Tittelen kan bli oversatt som «En omvei for mennesket som lengter å reise til fjerne steder».Den oversatte tittelen er på engelsk gjengitt som «A Diversion for the Man Longing to Travel to Far-Off Places», gitt av Dickie, John (2008): Delizia! The Epic History of the Italians and their Food, New York, s. 17.

Tabula Rogeriana (bokstavelig «Boken til Roger» på latin) ble tegnet av al-Idrisi i 1154 for den normanniske kong Roger II av Sicilia, etter at han hadde oppholdt seg 18 år ved hans hoff, og hvor han arbeidet med kommentarer og illustrasjoner på kartet. Kartet, med forklaringer skrevet på arabisk, viste det eurasiske kontinent i sin helhet, kun den nordlige delen av det afrikanske kontinent, og manglet detaljer om den sørlige delen av Afrika og sørøstlige Asia. Til kong Roger II ble det innskrevet på en stor plate av solid sølv, hele to meter i diameter. Det forble det nøyaktigste kartet for de neste tre århundrer.Harley, John Brian; Woodward, David (1992): The History of Cartography, bind 2. Oxford University Press. ISBN 978-0-226-31635-2, s. 156-161.Scott, S.P. (1904): History of the Moorish Empire, s. 461-462

En andre, utvidet utgave ble produsert i 1161 med den spesielle tittelen Menneskehetens hage og sjelenes forlystelse, men alle kopiene av denne utgaven har gått tapt. En forkortet utgave av denne versjonen, kalt Gledenes hage – men vanligvis referert til som Lille Idrisi – ble utgitt i 1192.

Al-Idrisi beskrev i 1154 blant annet produksjon av pasta på Sicilia: I byen «Trabia» laget de «en matvare av mel formet som snorer», og produksjonen var så stor at varene ble eksportert til europeiske og nordafrikanske byer.

En forkortet versjon av den arabiske teksten ble utgitt i Roma i 1592 med tittelen De geographia universali eller Kitāb Nuzhat al-mushtāq fī dhikr al-amṣār wa-al-aqṭār wa-al-buldān wa-al-juzur wa-al-madā’ in wa-al-āfāq. Det kan oversettes som «Rekreasjon av den ønskelige i redegjørelsen av byer, regioner, land, øyer, byer, og fjerne land.»Ahmad, S. Maqbul, red. og overs. (1960): India and the neighbouring territories in the "Kitab nuzhat al-mushtaq fi'khtiraq al-'afaq" of al-Sharif al-Idrisi, Leiden: Brill, s. 158. Dette var en av de første arabiske bøker som ble trykket.Levtzion, Nehemia; Hopkins, John F.P., red. ([1981] 2000): Corpus of Early Arabic Sources for West Africa, New York, NY: Marcus Weiner Press, s. 104–131, ISBN 1-55876-241-8, s. 104 Den første oversettelsen fra arabisk var til latin. En forkortet utgave ble utgitt i Paris i 1619 under tittelen Geographia nubiensis.Sionita, Gabriel; Hesronita, Joannes, overs. & red. (1619): Geographia nubiensis: id est accuratissima totius orbis in septem climata divisi descriptio, continens praesertim exactam vniuersae Asiae, & Africae, rerumq[ue] in ijs hactenus incognitarum explicationem, Paris: Hieronymi Blageart. Ikke før på begynnelsen av 1970 ble en kritisk utgave av den fullstendig arabiske teksten utgitt.Al-Idrisi (1970–1984): Opus geographicum: sive «Liber ad eorum delectationem qui terras peragrare studeant.» (9 Fascicles), redigert av Bombaci, A. et al., Napoli: Istituto Universitario Orientale.

 Referanser 

 Eksterne lenker 
 Utstilling online, Bibliothèque nationale de France
 Idrisis verdenskart, Library of Congress

Kategori:Historikere fra middelalderen
Kategori:Geografer
Kategori:Personer fra Ceuta
Kategori:Fødsler i 1100-årene
Kategori:Dødsfall i 1160-årene